Komission asetus (ETY) N:o 1535/92, annettu 15 päivänä kesäkuuta 1992, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteiden I ja III muuttamisesta



Virallinen lehti nro L 162 , 16/06/1992 s. 0015 - 0015

Suomenk. erityispainos Alue 15 Nide 11 s. 0051

Ruotsink. erityispainos Alue 15 Nide 11 s. 0051



KOMISSION ASETUS (ETY) N:o 1535/92, annettu 15 päivänä kesäkuuta 1992, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteiden I ja III muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1) ja erityisesti sen 5 artiklan 7 kohdan ja 13 artiklan, sekä katsoo, että pääosin yhdestä tai useammasta kasviperäisestä ainesosasta koostuvat elintarvikkeeksi tarkoitetut tuotteet saavat sisältää vähäisiä määriä eläinperäisiä ainesosia, joita varten on tarpeen täsmentää noudatettavat tuotantosäännöt, liitteessä III määrättyä tarkastusjärjestelmää on täsmennettävä niiden tarkastusten osalta, joita jalostusyksikön tai pakkausyksikön on tehtävä tuotetta vastaanottaessaan sen varmistamiseksi, että tuote on peräisin toiselta toimijalta, joka kuuluu tarkastusjärjestelmään, ja tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 2092/91 liite I seuraavasti: "Eläimet ja eläintuotteet Kunnes 1 artiklan 2 kohdassa tarkoitettu ehdotus hyväksytään, ja 5 artiklan 3 kohdan a alakohdassa tarkoitettujen ainesosien valmistamiseksi eläimet on kasvatettava voimassa olevien kansallisten säännösten mukaisesti tai, jos säännöksiä ei ole, kansainvälisesti hyväksyttyjen luonnonmukaista kotieläintuotantoa koskevien käytäntöjen mukaisesti." 2 artikla Muutetaan asetuksen (ETY) N:o 2092/91 liite III seuraavasti: 1) täydennetään A osan 4 kohtaa alakohdalla seuraavasti: "Jos yksikkö jalostaa itse omat maataloustuotteensa, kirjanpidossa on oltava myös tässä liitteessä olevan B osan 2 kohdan kolmannessa luetelmakohdassa tarkoitetut tiedot."; 2) täydennetään B osan 6 kohtaa seuraavasti: "Vastaanottaessaan 1 artiklassa tarkoitettua tuotetta, toimijan on tarkastettava, että pakkaus tai säiliö on suljettu ja että tässä liitteessä olevan A osan 8 kohdassa tarkoitetut merkinnät on tehty. Tarkastuksen tulokset on ilmoitettava selvästi B osan 2 kohdassa tarkoitetussa kirjanpidossa. Jos tarkastuksessa jää epäselväksi, onko tuote lähtöisin toimijalta, joka kuuluu 9 artiklassa tarkoitettuun tarkastusjärjestelmään, tuotetta ei saa jalostaa tai pakata ennen kuin epäselvyys on poistettu." Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä kesäkuuta 1992. Komission puolesta Ray MAC SHARRY Komission jäsen (1) EYVL N:o L 198, 22.7.1991, s. 1